תודחליאש השלישי

תוּדְחַלִיַאש השלישי היה מלך האימפריה החתית משנת 1358 לפנה"ס, שהיה ככל הנראה בנו ויורשו של תודחליאש השני, אם כי הדעות בנושא חלוקות וזאת מפני שחלק מהחוקרים מפקפקים בהיותו דמות היסטורית אמיתית, בטענה שתודחליאש השלישי הוא לא אחר מאשר תודחליאש השני.

בזמן מלכותו התנהלה סדרה של מלחמות מוצלחות בין החיתים לשבטי החַיָשָאש והקַשְקַש שהתאחדו תחת שלטונו הכריזמטי של מלכם. המלחמות נוהלו על ידי מפקד צבא החתים של תודחליאש השלישי - שופילוליומש הראשון שככל הנראה אף היה בנו, אשר הצליח להכניעם ולבסוף להחזיר את הבירה חזרה לחתושש.

לפי חלק מהמקורות החיתיים לא נחשב תודחליאש השלישי אף פעם למלך בפועל ובעקבות זאת נשא את הכינוי: תודחליאש "הילד" או "הצעיר". תודחליאש השלישי נהרג זמן קצר לאחר הכתרתו, בשנת 1358 לפנה"ס, על ידי קבוצת קצינים שקשרו נגדו קשר, ובראשם שופילוליומש הראשון, שאף הוכתר תחתיו למלך.

לקריאה נוספת
Michael Roaf, Cultural Atlas Of Mesopotamia and the ancient near east, 1991

קישורים חיצוניים
 החתים, באתר היסטוריית העולם
 החתים, באתר "הכול על־אודות טורקיה"
 תודחליאש השלישי, באתר על מלכי החתים 

ערכים שבהם תבנית בריטניקה אינה מתאימה
מלכי החתים
אישים שחיו במאה ה-14